Борис Младенов-Young
На Джордан

chitanka.info

Говорихме си като зрели хора

и аз попитах милия хлапак:

„Понякога, в минути на умора,

не искаш ли да станеш бебе пак?

Ще ти пристройват и ще те обичат,

ей тъй, да папкаш, акаш и да спиш,

ще те изкъпват, хранят и обличат,

а ти напук ще плачеш… за престиж.“

„Не вярвам, дядо, да си сериозен —

ти знаеш ли какво е да си ням,

да си зависим, дразнен и тормозен

от всекиго по възраст по-голям.

И колкото да се дереш и пискаш,

вода дори не можеш да поискаш!!!“

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.